S-708/2017

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 5. desember 2017, á hendur D-kk-þgf S-kk-þgf, kt. 020177-5009, Grundárási 19, Reykjavík, fyrir fíkniefnabrot í Reykjavík með því að hafa miðvikudaginn 30. ágúst 2017 haft í vörslum sínum 167,78 g af marijúana, 1,06 g af tóbaksblönduðu kannabisefni, 33,96 g af kannabislaufi og 38 kannabisplöntur sem ákærði hafði ræktað um nokkurt skeið og til þess dags er lögregla fann við leit í bílskúr við heimili hans að Grundarási 19 og lagði hald á.

Telst þetta varða við 2. gr., sbr. 4., 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar nr. 233/2001 um ávana- og fíkniefni og önnur eftirlitsskyld efni, sbr. reglugerðir nr. 232/2001 og nr. 848/2002.

Þess er krafist að ákærði verði dæmdur til refsingar, til greiðslu alls sakarkostnaðar og jafnframt að framangreind fíkniefni verði gerð upptæk samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og er háttsemin réttilega heimfærð til refsiákvæða í ákæru.

Ákærði er fæddur í janúar 1977. Hann hefur ekki áður gerst sekur um refsivert brot. Við ákvörðun refsingar er litið til greiðlegrar játningar ákærða sem og umfangs þeirra ávana- og fíkniefna sem tilgreind eru í ákæru.

Með hliðsjón af framangreindu og sakarefni þessa máls þykir refsing ákærða hæfilega ákveðin fangelsi í 60 daga en fresta skal fullnustu refsingarinnar og falli hún niður að liðnum tveimur árum frá birtingu dóms þessa haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Með vísan til lagaákvæða í ákæru eru gerð upptæk til ríkissjóðs 167,78 g af marijúana, 1,06 g af tóbaksblönduðu kannabisefni, 33,96 g af kannabislaufi og 38 kannabisplöntur, sem lögregla lagði hald á við rannsókn málsins.

Ákærði greiði málsvarnarþóknun skipaðs verjanda síns, J-kk-ef E-kk-ef lögmanns, 337.280 krónur, að meðtöldum virðisaukaskatti, og 247.957 krónur í annan sakarkostnað.

Af hálfu ákæruvaldsins flutti málið E-kk-nf L-kk-nf aðstoðarsaksóknari.

L-kvk-nf R-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, D-kk-nf S-kk-nf, sæti fangelsi í 60 daga en fresta skal fullnustu refsingarinnar og falli hún niður að liðnum tveimur árum frá birtingu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Upptæk eru gerð til ríkissjóðs 167,78 g af marijúana, 1,06 af tóbaksblönduðu kannabisefni, 33,96 g af kannabislaufi og 38 g kannabisplöntur.

Ákærði greiði málsvarnarþóknun skipaðs verjanda síns, J-kk-ef E-kk-ef lögmanns, 337.280 krónur og 247.957 krónur í annan sakarkostnað.

L-kvk-nf R-kvk-nf S-kvk-nf